Aasta vangistust Eesti riigi haavamise eest


Turu õuekohtu karistusi 8. detsembri mässukatse abistajatele soomlastele. 

Helsingi, 1. juulil.

Turu õuekohus mõistis eile Soome vapside liikumise juhtiva tegel. J. Virkkuse üheks aastaks vangi Soomele sõbraliku riigi — Eesti — haavamise eest. Raekohus oli temale määranud üks aasta ja kaks kuud.

Major Heimolaise kohta Turu õuekohus kinnitas eelmise kohtuinstantsi otsuse, millega Heimolainen oli mõistetud 10 kuuks vangi.

Säilä mõisteti vangi 6 kuuks ühe aasta asemel, kuna Ervamaa, Nevalainen ja Kaminen igaüks neljaks kuuks. Ka eestlane Teder mõisteti vangi 6 kuuks.

Kohtualused mag. V. Helanen, V. Laiho ja K. Karlsson mõisteti õigeks, kuna õuekohus leidis, et nimetatud isikud ei olnud teadlikud vapside võimuhaaramise kavatsustest Eestis.

Uus Eesti
1937